Jordana Brewster Kembali Sebagai Mia Dalam Filem Fast and Furious 9
Jika sebelum ini Vin Diesel mengumumkan hari pertama penggambaran filem Fast and Furious 9 menerusi laman Instagram miliknya, pelakon tersebut sekali menggunakan plotform tersebut untuk memberitahu peminat diserata dunia mengenai kepulangan Jordana Brewster dalam keluarga Fast and Furious. Bagi yang mengikuti francais ini, pasti mengenai watak yang dilakonan aktres tersebut. Brewster telah membawakan watak Mia dalam 5 filem Fast and Furious. Mia merupakan watak adik kepada Dom (Vin Diesel) dan ‘love interest’ kepada watak Brain (mendiang Paul Walker). Selepas kematian Walker akibat kemalangan pada tahun 2013, wataknya telah dikeluarkan francais selepas filem Fast and Furious 7. Kepulangan Mia dalam filem kali ini bakal menarik minat penonton yang ingin mengentahui nasib watak Brian selepas karakter tersebut diberikan penamat yang sedih dan gembira dalam filem Fast and Furious 7.  Filem kesembilan francais Fast and Furious akan datang tidak disertai pelakon Dwayne “The Rock” Johnson disebabkan pelakon tersebut terlibat dengan projek spin off Hobbs & Shaw. Bagaimanapun tempat ‘The Rock’ digantikan bekas seterunya di gelanggang gusti, John Cena. Fast and Furious 9 sepatutnya ditayangkan pada 19 April yang lalu, tetapi terpaksa ditukar tarikh ke 22 Mei 2020 bagi memberi laluan filem Hobbs & Shaw yang akan ditayangkan pada 2 Ogos tahun ini. Pengarah Justin Lin akan kembali mengarah francais kali ini selepas menerajui 3 filem Fast and Furious iaitu filem ketiga sehingga keenam.